**Rys karpatský** (lat. *Lynx lynx carpathicus*) je poddruh rysa ostrovida, ktorý sa vyskytuje v Karpatskej kotline v Rumunsku, na Slovensku, v Maďarsku, na Ukrajine a v Bulharsku.

Popis
-----

Rys karpatský je v porovnaní s inými druhmi mačiek pomerne veľký. Má dlhé nohy a chvost, veľké labky a chlpy na lícach tvoriace lem tváre. Má vysoké uši s nápadnými čiernymi chumáčmi. Podobne ako iné poddruhy rysa, aj rys karpatský má veľké, chlpaté labky, ktoré rozširujúcim sa pohybom prstov narážajú na zem, čo im umožňuje kráčať nad snehom a nezabárať sa. Hustá srsť ich v zime chráni pred chladom. Majú mäkkú srsť, ktorá má hustejšie množstvo škvŕn ako iné poddruhy rysa. Jednotlivé karpatské rysy majú rôzne vzory škvŕn, čo umožňuje výskumníkom ľahšiu identifikáciu.

Rozšírenie a biotop
-------------------

V karpatských horských pásmach Európy sa vyskytujú najmä rysy karpatské. Ich lov je umžnený v severných lesoch Európy a Ázie.

Ekológia a správanie
--------------------

Karpatské rysy nie sú rýchlymi bežcami v porovnaní s inými druhmi mačiek. Namiesto behu sa spoliehajú na prekvapivé útoky, ktorými nečakane zabijú svoju korisť. Sú to osamelé stvorenia, vyhýbajú sa ľuďom a schádzajú sa len preto, aby sa rozmnožovali.

### Diéta

Podobne ako iné druhy mačiek, aj rys karpatský je mäsožravý a živí sa jeleňmi, kozami a ovcami. V časoch nedostatku potravy je známe, že sa živia aj menšími tvormi, akými sú zajace, králiky, tetrovy, líšky a iné hlodavce. Lovia v noci a ľudia ich z tohto dôvodu často nezbadajú.

### Rozmnožovanie a výchova mláďat

Karpatskej rysy majú obdobie gravidity 63 až 74 dní. Ich vrhy majú zvyčajne jedno až štyri mačiatka, ktoré pri narodení vážia 240 až 430 gramov a rodia sa slepé. Samica rysa vychováva mačiatka sama a samec sa na ich výchove nezúčastňuje. Mačiatka zostávajú so svojou matkou 10 mesiacov.

Zachovanie poddruhu
-------------------

*L. l. carpathicus* sa kedysi bežne vyskytoval v celej Európe, no v súčasnosti v niektorých oblastiach vyhynul. Na rozdiel od rozširujúcich sa populácií mnohých veľkých šeliem v Európe sa populácia rysa karpatského v Západných Karpatoch javí ako neschopná rozšíriť sa za západné hranice svojho súčasného územia na česko-slovenských hraniciach. Pretrvávajúca nízka hustota, vysoká fluktuácia druhov a samičia filopatria môžu byť zodpovedné za prekážku rozširovania jeho rozsahu. Činnosti ako je napríklad pytliactvo a zvyšujúca sa fragmentácia krajiny v Západných Karpatoch, tento problém ešte viac zhoršili. Okrem toho v dôsledku reintrodukcie v 70. rokoch 20. storočia žije na území Chorvátska, Slovinska a Bosny ohrozená populácia rysov. Jeho hlavný biotop, Karpaty, sú obľúbenou ekoturistickou destináciou. Nelegálna ťažba dreva je v tejto oblasti tiež dosťrozšírená, pretože miestne zákony nemajú dostatok financií na ich reálne presadzovanie.

Referencie
----------

1. ↑  Breitenmoser, U. Mallon, D.P. von Arx, M. & Breitenmoser-Wursten, C. *Lynx lynx* [online].. Dostupné online.
2. 1 2 3 4 5 6  Dudley Zoo and Castle. *Lynx (Carpathian) / Lynx lynx carpathica* [online]. dudleyzoo.org.uk, [cit. 2021-12-14]. Dostupné online. (po anglicky)
3. ↑  RIGG, Robin; KUBALA, Jakub. *Monitoring the status of Carpathian lynx in Switzerland and Slovakia* [online]. researchgate.net, 2015-01-01, [cit. 2021-12-14]. Dostupné online. (po anglicky)
4. 1 2 3 4 5 6 7  Newquay Zoo. *Carpathian lynx* [online]. newquayzoo.org.uk, [cit. 2021-12-14]. Dostupné online. (po anglicky)
5. ↑  PROKEŠOVÁ, J.; TURBAKOVÁ, B.; JELENČIČ, M.; BOJDA, M. KUTAL M. SKRBINŠEK T. KOUBEK P. BRYJA J. *Genetic constraints of population expansion of the Carpathian lynx at the western edge of its native distribution range in Central Europe*. 6. vyd. [s.l.] : Heredity, 2019. Dostupné online. DOI:10.1038/s41437-018-0167-x 30470785. S. 785–799. (po anglicky)
6. ↑  VIDEMŠEK, Maja Prijatelj. *Risom v Sloveniji in na Hrvaškem se obeta svetlejša prihodnost* [online]. old.delo.si, 2017-04-13, [cit. 2021-12-14]. Dostupné online. (po slovinsky)

Zdroj
-----

*Tento článok je čiastočný alebo úplný preklad článku Carpathian lynx na anglickej Wikipédii.*